Jabarkan Sejarah dari Silat Kura-Kura dalam bahasa melayu

Menurut cerita terdahulu yang diwarisi hingga kini, seorang guru silat sempat menyaksikan peristiwa 'perkelahian' dua kura-kura sedang  berebut pisang hutan ketika sedang bertapa di sebuah gua di Hulu Paka, Dungun. Kura-kura itu kelihatan berpusing-pusing sambil mengais-ngais pasir dengan gerak yang mengkagumkan serta menghasilkan bunyi berdesir seolah-olah lagak orang bertarung. Ibu kura-kura memarahi anaknya yang berjaya memakan pisang tersebut dengan menyondol-nyondol ekor ke tubuh anaknya sebagai tanda tidak puas hati.

Peristiwa tersebut diingati guru silat berkenaan, sebaik tamat bertapa, beliau mempraktikkan gerak langkah kura-kura. Keistimewaan silat ini diperturunkan kepada seorang perantau dari Hulu Berang bernama Ibrahim atau lebih dikenali sebagai Pak Him. Dari situ, Pak Him mengembangkannya pula di mukim Hulu Berang kepada penduduk yang dikenal pasti mampu mewarisi keunggulan silat tersebut antaranya Yunus Mohamad (Pak Nus).

Setelah kematian Pak Him, kesinambungan silat kura-kura diambil tanggungjawab Pak Nus dan berjaya menarik penyertaan ramai pelatih baru kawasan berhampiran.